पाएं अपने शहर की ताज़ा ख़बरें और फ्री ई-पेपरडाउनलोड करें
रोह बारिश के कारण रोह बाजार के सिउर सड़क पर जल-जमाव हो गया है। इससे बाजारवासियों की परेशानी बढ़ गयी है। बुधवार को बारिश होने से बाजार के सिउर रोड लगभग दो सौ मीटर तक सड़क पर बारिश का पानी जमा हो गया है। मेन रोड पर पानी जमा होने से राहगीर और छोटे वाहन चालकों को परेशानी का सामना करना पड़ रहा है। हालांकि लॉकडाउन लगे रहने के कारण आवागमन में कुछ राहत मिलती दिख रही है। बाजार के सिउर रोड पर कोई पहली बार पानी जमा होने से परेशानी नहीं हो रही है जब भी बारिश होती है तो सिउर रोड झील की शक्ल में आ जाता है। बाजार में दोनों भाग में नाला नहीं है। नाला नही रहने के कारण जमा पानी की निकासी नहीं हो पाने की वजह से समस्या बनी हुई है।
इसी कारण आये दिन हल्की बारिश में भी सड़क पर जलजमाव हो जाता है। बता दें कि एक बर्ष पूर्व से ही रोह सिउर पथ और इधर कादिरगंज से कौआकोल सड़क निर्माण किया जा रहा है दोनों मार्ग का निर्माण कार्य धीमी गति से चलने के कारण हल्की फुल्की बारिश से वाहन चालकों को भारी परेशानियों का सामना करना पड़ रहा है। कादिरगंज पथ कौआकोल स्टेट हाईवे में आजकल काफी परेशानी हो रही है। पुराने सड़क को उखाड़े जाने से मिट्टी कुछ अंश आ गए हैं जिसके कारण क्रासिंग के समय वाहन फंस जाते हैं। हल्की बारिश से सड़क कीचड़ में तब्दील हो जाता है। जिससे दोपहिया वाहन चालक फिसलकर गिर रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn